સમગ્ર ઉત્તર ભારતમાં ગરમીનો પારો 45 ડિગ્રીને પહોંચવા જઇ રહ્યો છે. આવી ગરમીમાં ભલ ભલાનો પિત્તો જાય અને ભલ ભલાને લૂના માર્યા ચક્કર પણ આવી શકે. પણ આ ચક્કરના ચક્કરમાં એક ઘોડો એવો અટવાયો કે ઉલમાંથી ચૂલમાં પડ્યો. વાત જયપુરની છે જ્યાં ભડ ભડ બળતી ગરમીમાં ઘોડા અને કારની ટક્કર થઇ અને પછી તે ટકરાવમાં ઘોડો ખૂબ જ ખરાબ રીતે કારમાં ફસાઇ ગયો. જે પછી ઘોડાને બચાવવા માટે લોકો ભેગા થઇ ગયા. વળી આ ઘટનાનો એક વીડિયો પણ હાલ વાયરલ થયો છે. જેને જોઇને એક મિનિટ માટે તમે પણ વિચારમાં પડી જશો કે ઘોડો આવો તો કેવી રીતે અંદર કારમાં ફસાઇ ગયો?